329 



Foruden disse tørrede Insekter havde Schlick en sprit- 

 lagt Samling paa ca. 2000 Tuber. Denne omfattede Puli- 

 cider, Psocus, Neuropterlarver, Mallophager, Hemipterer, 

 Podurer, Aphider, Acarider og Arachnider. En betydelig 

 Del af denne Samling bestod dog af klækkede Fluer. 

 Den største Del af Edderkoppesamlingen havde han for- 

 længst solgt til Zoologisk Museum. 



I Aaret 1892-93 blev trykt i Ent. Medd. 3. og 4. Bd. 

 Fr. Meinerts Fortegnelse over Zoologisk Museums Bille- 

 larver (Larvæ Coleopterorum Musæi Hauniensis). Denne 

 Afhandling gav Stødet til en stærk Opblussen af Studiet 

 over Billelarverne, et Studium, der efter Schiødtes Død 

 var ved at dø hen her i Landet. Det blev næsten „en Sport 

 at samle Billelarver" (Meinert) og den ivrigste af alle 

 ivrige var Schlick; men han blev med Hæder bistaaet 

 af den senere afdøde Magister Søren Jensen og Bog- 

 trykker E. R o s e n b e r g. Den omtrent 60 Aar gamle Schlick 

 oplever en Renæssance, der virker paa ham, saalænge han 

 lever. Endnu i Sommeren 1916, da han var en døds- 

 mærket Mand, spurgte han Lærer Carl Larsen, der 

 havde været paa Landet i sin Ferie, om han som sæd- 

 vanligt havde Billelarver med hjem. Schlick havde alle- 

 rede tidligt i Ny og Næ givet sig af med Klækning af 

 Billelarver, og I. C. Schi ødte skyldte ham Tak for ad- 

 skillige meget fine Bidrag til sine Larvebeskrivelser (f. Eks. 

 Panagæuslarven). At Schlick ikke nævnes i G os c h 's Bog 

 om Schi ødte eller overhovedet noget andet Sted i den 

 ældre Litteratur synes derfor ogsaa paafaldende. 



Fra ca. 1894 kaster Schlick sig imidlertid med hele 

 sin store Arbejdsevne over hidsamling og Klækning af 

 Billelarver og erhvervede sig et Kendskab til disses Syste- 

 matik, som sikkert ingen andre end afdøde L C. Schiødte 

 har ejet Mage til. Og han erhvervede sig en Evne til at 

 tilpasse Forholdene i sine Klækkeglas og sine Klække- 

 kasser for Billelarverne paa den bedst mulige Maade, saa 

 at hans Klækninger sjældent slog fejl, og i denne Evne har 

 ingen været hans Ligemand. 



